KS Strategy : มองบวกต่อการฟื้นตัวของเศรษฐกิจโลก
8 พฤษภาคม 2564

KS Strategy : มองบวกต่อการฟื้นตัวของเศรษฐกิจโลก
เราได้ปรับเพิ่มเป้าหมาย SET Index ล่วงหน้า 12 เดือนจาก 1,610 เป็น 1,640 ด้วยแรงหนุนจากการฟื้นตัวเศรษฐกิจโลก การปรับเพิ่มประมาณการกำไร ความสำเร็จในการฉีดวัคซีนในหลายๆ ประเทศ รวมถึงนโยบายการเงินเชิงผ่อนคลายที่ล้วนมีน้ำหนักมากกว่าปัจจัยลบจากโควิด-19 ระลอก 3 ในไทย ขณะที่มูลค่าตลาดก็ไม่ได้ตึงตัวด้วยอัตราส่วนต่างผลตอบแทนตลาดและพันธบัตร (EYG) ที่ฟื้นตัวจากจุดต่ำรอบ 10 ปีที่ 3.32% (หรือ -1SD) เมื่อเดือนก่อนมาอยู่ที่ 3.65% ด้วยแรงหนุนจาก market EPS ที่ปรับเพิ่มขึ้นและอัตราผลตอบแทนพันธบัตรไทยระยะ 10 ปี (bond yield) ที่ลดลง ทั้งนี้ เราชอบหุ้นที่อิงวัฏจักรโลก (global play) มากกว่าที่อิงปัจจัยภายในประเทศ (domestic play) เพราะคาดว่า domestic play จะได้รับผลกระทบเชิงลบจากมาตรการล็อกดาวน์ของรัฐบาลและการกระจายฉีดวัคซีนที่ล่าช้าในไทย ขณะที่ upside เพิ่มเติมที่อาจเกิดขึ้นกับตลาดอาจมาจากความสัมพันธ์ระหว่างสหรัฐฯ-จีนที่กลับสู่ภาวะปกติ ส่วนในระยะสั้นเราคาดว่า SET Index จะเคลื่อนตัวในกรอบ 1,530 และ 1,640 อิงจาก EYG ที่ -0.75SD ถึง -1.00SD
เรามีมุมมองเชิงบวกต่อตลาดหุ้นไทยช่วงเดือน พ.ค. 2564 เพราะมองว่าปัจจัยบวกมีน้ำหนักมากกว่าปัจจัยลบที่มาจากโควิด-19 ระลอก 3 ในไทย การเติบโตของเศรษฐกิจโลกที่ดีกว่าคาดจะสนับสนุนการค้าโลกและเป็นผลดีกับภาคการส่งออกไทยอย่างต่อเนื่อง (60% ของ GDP) ขณะที่มูลค่าตลาดก็ไม่ตึงตัว ด้วย EYG ที่ฟื้นตัวจากจุดต่ำรอบ 10 ปีที่ 3.32% (หรือ -1SD) เมื่อเดือนก่อนมาอยู่ที่ 3.65% ด้วยแรงหนุนจาก market EPS ที่ปรับเพิ่มขึ้น (+4% MoM มาอยู่ที่ 85.56) และ bond yield ไทยระยะ 10 ปีที่ลดลง (-5bps มาอยู่ที่ 1.85%) ส่วนประเทศที่มีการฉีดวัคซีนอย่างรวดเร็ว (เช่น อิสราเอล สหรัฐฯ และสหราชอาณาจักร (UK)) ต่างพบว่ามียอดผู้ติดเชื้อรายใหม่ที่ลดลงอย่างมาก ซึ่งเป็นปัจจัยบวกต่อไทยที่กำลังเผชิญกับโควิด -19 ระลอก 3 นอกจากนี้ เราคาดว่าการออกมาตรการช่วยเหลือมากขึ้นจากรัฐจะช่วยบรรเทาผลกระทบจากสถานการณ์โควิด-19 ได้
Bloomberg consensus คาดว่า Fed จะประกาศแผนการลดขนาด QE ลงในไตรมาส 4/2564 หลังจากเศรษฐกิจสหรัฐฯ และตลาดแรงงานฟื้นตัวอย่างแข็งแกร่งจากสถานการณ์โควิด-19 ขึ้นมาแล้ว ซึ่งจะทำให้ Fed ยังคงไม่พิจารณาลดขนาด QE อีกหลายเดือนและสนับสนุนให้เงินทุนไหลเข้าตลาดหุ้นทั่วโลกมากขึ้น โดยคาดว่าตลาดหุ้นของกลุ่มประเทศพัฒนาแล้วที่มีการกระจายฉีดวัคซีนอย่างรวดเร็วจะให้ผลตอบแทนดีกว่าตลาดเกิดใหม่ (EMs) เพราะเศรษฐกิจของกลุ่ม EMs ยังฟื้นตัวไม่มากจากมาตรการล็อกดาวน์เพื่อควบคุมการแพร่ระบาดของไวรัสโควิด-19
ทั้งนี้ เราคาดว่าตลาดหุ้นไทยจะให้ผลตอบแทนต่ำกว่าตลาดหุ้นโลกในไตรมาส 2/2564 สืบเนื่องจากการล็อกดาวน์ในระลอก 3 และการฉีดวัคซีนที่ล่าช้า (2.2% เทียบกับค่าเฉลี่ยตลาดโลกที่ 13%) และคาดว่าจะทำให้ต่างชาติชะลอการลงทุนในหุ้นไทยจนกว่าไทยจะคุมสถานการณ์อยู่และมีการผ่อนปรนมาตรการที่เข้มงวดลงในช่วงครึ่งหลังของปี 2564 ปัจจัยเสี่ยงที่สำคัญต่อมุมมองเชิงบวกของเราคือความไม่ราบรื่นด้านความพร้อมของวัคซีน อัตราเงินเฟ้อที่เร่งตัวขึ้น การชะลอตัวตามวัฏจักร และความสัมพันธ์ทางการค้าระหว่างสหรัฐฯ-จีน
กลุ่มอุตสาหกรรมและหุ้นรายตัวที่เราชอบ เรามีธีมการลงทุนอยู่ 5 แนวทาง
กลุ่มธนาคารขนาดใหญ่ >> SCB
คาด SCB จะรายงานกำไรก่อนตั้งสำรอง (PPOP) ที่แข็งแกร่งที่สุดในปี 2564 ในบรรดากลุ่มธนาคาร จากภาพรวมการเติบโตของรายได้ที่มิใช่ดอกเบี้ย (non-NII) ที่แข็งแกร่ง และมาตรการควบคุมต้นทุน
กลุ่มที่ได้ประโยชน์ทางอ้อมจากค่าระวางตู้คอนเทนเนอร์ระดับสูง >> DCC
คาดว่าค่าระวางตู้คอนเทนเนอร์ระดับสูงและเงินบาทที่อ่อนค่าจะทำให้กระเบื้องนำเข้ามีขีดความสามารถในการแข่งขันต่ำกว่าผลิตภัณฑ์ของ DCC
กลุ่มที่อิงปัจจัยการกลับมาเปิดประเทศ >> BCP และ TU
คาดว่า BCP และ TU จะได้ประโยชน์มาจากค่าการกลั่น (GRM) และอัตราการเติบโตของยอดขายสาขาเดิม (SSSG) ที่สูงขึ้นหลังจากสามารถกลับมาเปิดประเทศได้ในครึ่งหลังของปี 2564
กลุ่มปิโตรเคมี >> SCC IRPC และ IVL
คาดว่า SCC IRPC และ IVL จะได้ประโยชน์จากส่วนต่างราคาปิโตรเคมีที่ขยายกว้างขึ้น ด้วยแรงหนุนจากการฟื้นตัวของเศรษฐกิจโลก
กลุ่มที่กำไรเติบโตดีในปี 2564 >> KCE EPG และ SPALI
เราคาดว่า KCE EPG และ SPALI จะมีกำไรทั้งปี 2564 ที่โตขึ้น 93% 24% และ 44% YoY ตามลำดับ
เปิดพอร์ตลงทุน >> https://bit.ly/3eC98sz
KS #KSecurities #Strategy #MAY
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp